Βασίλης Παίων

Ο Βασίλης Παίων ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

Καριέρα
Ο Παίων εντάχθηκε στα τμήματα υποδομής του Άρη το 1925, όντας μέλος της τρίτης, "χρυσής" ομάδας των "κίτρινων". Για το πρωτάθλημα Θεσσαλονίκης του 1926-27, ο Άρης έχασε για πρώτη φορά τον τίτλο από τον Ηρακλή. Ο Παίων πέτυχε το μοναδικό του τέρμα με την φανέλα του Άρη στον αγώνα εναντίον του Άτλαντα, όπου οι "κίτρινοι" νίκησαν με 4-1.Εφημερίδα Μακεδονία, 4/4/1927, σελίδα 3, efimeris.nlg.gr Τρεις εβδομάδες αργότερα, έπαιξε στον φιλικό αγώνα εναντίον της βουλγάρικης Σπορτ Κλουμπ, της οποίας ο Άρης επιβλήθηκε με 3-1.Εφημερίδα Μακεδονία, 26/4/1927, σελίδα 3, efimeris.nlg.gr

Για το τοπικό πρωτάθλημα του 1928, ο Παίων αγωνίστηκε ως αναπληρωματικός στην πρώτη ομάδα του Άρη η οποία κατέκτησε τον τίτλο του πρωταθλητή Θεσσαλονίκης, πριν υπερνικήσει το εμπόδιο του Ατρόμητου και του Εθνικού για την τελική φάση του πρώτου πανελλήνιου πρωταθλήματος.17 Ιουνίου 1928: Άρης, ο πρώτος πρωταθλητής! :: - Tovoion

Η τελευταία χρονιά στην οποία έκανε την εμφάνιση του με την φανέλα του Άρη ήταν το 1928-29, όταν οι "κίτρινοι" κατέκτησαν το τοπικό πρωτάθλημα νικώντας σε αγώνα μπαράζ τον ΠΑΟΚ με 4-3.Εφημερίδα Μακεδονία, 3/6/1929, σελίδα 3, efimeris.nlg.gr Την ίδια σεζόν, συμμετείχε σε έναν αγώνα του Άρη ο αδελφός του Βασίλη Παίων, Ευτύχιος, ο οποίος αποτελούσε μέλος των τμημάτων υποδομής του συλλόγου.Πρώτος πρωταθλητής ο Άρης… | gazzetta.gr

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Παίων Βασίλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές